167. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2021162/2244/0022 της 31 Μαρτ./4 Απρ. 1995 (ΦΕΚ Β΄  252) Αποδοχές Περιφερειακών Διευθυντών. Έχοντας υπόψη: 1.Τις διατάξεις: α.Της παρ. 3 του άρθρ. 33 του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137/Α/26.7.86). β.Του άρθρ. 4 του Νόμ. 2240/94. γ.Του άρθρ. 40 του Νόμ. 849/78. δ.Των άρθρ. 27 του Νόμ. 2081/92 και 29Α του Νόμ. 1558/85. 2.Την αριθ. 2010252/1017/0022/17.1.1994 (ΦΕΚ 129/τ.Β΄/24.2.94 και 180/τ.Β΄/18.3.94) απόφασή μας. 3.Την ανάγκη προσδιορισμού των πάσης φύσεως αποδοχών των Περιφερειακών Διευθυντών. 4.Το γεγονός ότι από τις διατάξεις της απόφασης αυτής προκαλείται πρόσθετη δαπάνη σε βάρος του κρατικού προϋπολογισμού ύψους 184.000.000 εκατομμυρίων δραχμών, περίπου, η οποία θα αντιμετωπισθεί από τις γραμμένες πιστώσεις στον κρατικό προϋπολογισμό για τη μισθοδοσία των τέως Νομαρχών, αποφασίζουμε: Ορίζουμε ότι για την εφαρμογή της διάταξης της παρ. 5 του άρθρ. 4 του Νόμ. 2240/1994 ως βάση υπολογισμού των αποδοχών των Περιφερειακών Διευθυντών λαμβάνονται υπόψη οι αποδοχές και τα έξοδα παράστασης και κίνησης των Γενικών Γραμματέων κ.λπ. (υπαλλήλων ειδικών θέσεων α΄ βαθμού) που έχουν καθοριστεί με την αριθ. 2010252/1017/0022/17.1.1994 (ΦΕΚ 129/τ.Β΄/24.2.94 και 180/τ.Β΄/18.3.94) απόφασή μας. Η ισχύς της παρούσας, ανατρέχει στην ημερομηνία διορισμού των ανωτέρω στις θέσεις των Περιφερειακών Διευθυντών.

[Source: greek_legal_code_raptarchis | Tokens: 1240]